钦定古今图书集成/明伦汇编/闺媛典/第026卷 > 夏迪母李氏
## 钦定古今图书集成/明伦汇编/闺媛典/第026卷 > 夏迪母李氏

按《天台县志》：李氏，海宁人，山阴教官李仲虞女，左参
政夏迪母也。课子力学，举于乡，官大理。李曰：“积德可
以裕后操，人生死柄，可不惧耶？”因戒勿苛刻。迪陞河
南左参政，归省，李曰：“尔荷国恩归为亲荣，而尔父不
及见也。大丈夫以忠为孝，诚能立身扬名，以显其亲，
孝莫加焉。”后迪所至，茂树政绩，为时名卿。母教也。